ჩოი ჰიუნვუკი

ჩოი ჰიუნ-ვუკი (კორ. 최현욱; დაიბადა 2002 წლის 30 იანვარს) — სამხრეთ კორეელი მსახიობია. 2019 წელს მან სამსახიობო კარიერა ვებდრამაში „ნამდვილი:დრო:სიყვარული“ მთავარი როლით დაიწყო. SBS-ის ტელესერიალებში „ტაქსის მძღოლი“ და „რაკეტის ბიჭებში“ მისმა როლმა 2021 წლის SBS Drama Awards-ზე საუკეთესო ახალი მსახიობის ჯილდო მოაპოვებინა. ცოტა ხნის წინ მან კიდევ უფრო მეტი აღიარება მოიპოვა ფილმებში „ოცდახუთი ოცდაერთი“ (2022), „სუსტი გმირი 1“ (2022), „D.P. 2“ (2021–2023), „წკრიალა საზამთრო“ (2023) და „ჩემი საყვარელი მტერი“ (2025).

 ადრეული ცხოვრება და განათლება 
ჩოი ჰიუნ-ვუქი დაიბადა 2002 წლის 30 იანვარს. ბავშვობაში იგი ათი წლის განმავლობაში ბეისბოლს თამაშობდა. საშუალო სკოლის პირველ კლასში მან იდაყვის დაზიანება მიიღო და გაიარა ოპერაცია და რეაბილიტაცია, მაგრამ მისი მდგომარეობა არ გაუმჯობესებულა. აღნიშნული სიტუაციის გამო, მან შეცვალა კარიერული გზა და მსახიობობას მიჰყო ხელი. საბოლოო ჯამში, ჩოიმ დატოვა განგნეუნგის საშუალო სკოლა, ასევე სკოლის ბეისბოლის გუნდში მისი პოზიცია, და გადავიდა ჰანლიმის მრავალპროფილიან სახელოვნებო სკოლაში მაუწყებლობისა და გართობის დეპარტამენტში სრული განათლების მიღებამდე.

 კარიერა 
2020 წლის 23 მარტს, Gold Medalist-მა დაადასტურა, რომ ჩოი მიიღეს ვებ-დრამაში Pop Out Boy!, რომელიც დაფუძნებულია ამავე სახელწოდების პოპულარულ ვებტუნზე. სერიალის გადაღებები მომდევნო თვეში დაიწყო,  ხოლო მისი ეთერში გასვლა 25 ივნისს.

2021 წლის აპრილში, ჩოი გამოჩნდა SBS-ის დრამაში „ტაქსის მძღოლი“, სკოლის მოძალადის, პარკ სეუნგ-ტეს როლში. მან ანტაგონისტის როლი შეასრულა სერიის მე-3 და მე-4 ეპიზოდებში. ერთი თვით ადრე, იგი შეირჩა კიდევ ერთ SBS დრამაში, „რაკეტის ბიჭებში“, მთავარ როლზე. ჩოი მოკლედ გამოჩნდა „ჯირისანში“, როგორც ლიმ ჩეოლ-კიონგი, ფლეშბექში, ერთ-ერთ მთავარ პერსონაჟთან, სო ი-კანგთან ერთად.

2022 წელს, ჩოი მოხვდა პოპულარობის ტალღაზე მას შემდეგ, რაც მან მთავარი როლი შეასრულა ახალგაზრდობის ტელესერიალში „ოცდახუთი ოცდაერთი", სადაც მასთან ერთად თამაშობდნენ კიმ ტაე-რი, ნამ ჯუ-ჰიოგი, კიმ ჯი-იონი და ლი ჯუ-მიუნგი.  იმავე წელს, მან მთავარი როლი შეასრულა ტელესერიალში „სუსტი გმირის კლასი 1", სადაც ერთად თამაშობდნენ ჰონგ კიუნგი და პარკ ჯი-ჰუნი.

2023 წელს ითამაშა წკრიალა საზამთროში რიოუნთან, სოლ ინასთან და შინ იუნსუსთან ერთად.
 ფილმოგრაფია 
 ტელესერიალები 
 წელი  სათაური  როლი 2021  ტაქსის მძღოლი  პარკ სიუნ-თე რაკეტის ბიჭები  ნა ვუ-ჩანი ჯირისანი  თინეიჯერი ლიმ ჩეოლ-კიონგი 2022 ოცდახუთი ოცდაერთი მუნ ჯივუნგი 2023  წკრიალა საზამთრო  ჰა იჩანი2025  ჩემი საყვარელი მტერი  ბან ჯოიუნი
 ვებ სერიალები 
 წელი  სათაური  ტექსტი 2019-2020  ნამდვილი:დრო:სიყვარული  მუნ იეჩან 2020  კომიქსიდან გადმოსული ბიჭი  ნოჰ ჰეჯუნი 2022,2025  სუსტი გმირი  ან სუჰო 2023 D.P. შინ აჰუი მაგარი ნამცხვარი  სეო ჰოსუ
 მუსიკალურ კლიპებში გამოჩენა 
 წელი  სიმღერის სათაური  არტისტი2022 ditto  new jeans 2023  "Alley" (골목길) Lee Hi (feat. სუნ სი კიუნ) 2024 "My Beloved" (그대가 해준 말)  Lee hi
სქოლიო

კატეგორია:დაბადებული 30 იანვარი
კატეგორია:დაბადებული 2002
კატეგორია:სამხრეთკორეელი მსახიობები
კატეგორია:მსახიობები ანბანის მიხედვით
კატეგორია:ცოცხალი ადამიანები